b'\n_START_ARTICLE_\nMarko \xc5\xbdigon (skladatelj)\n_START_SECTION_\n\xc5\xbdivljenje in delo\n_START_PARAGRAPH_\nPo diplomi iz kompozicije pri Marjanu Kozini in dirigiranja pri Danilu \xc5\xa0vari na ljubljanski Akademiji za glasbo (1956) je delal kot dirigent v Operi SNG v Mariboru (1956-1976), ter isto\xc4\x8dasno dirigiral tudi koncerte Mariborske filharmonije. Na \xc5\xa1oli za glasbeno in baletno izobra\xc5\xbeevanje v Mariboru je pou\xc4\x8deval flavto in zborovsko dirigiranje. Nekaj let je bil glasbeni u\xc4\x8ditelj tudi na Glasbeni \xc5\xa1oli v Velenju. Kot skladatelj se je posvetil komponiranju klavirske, komorne in orkestralne glasbe ter samospevom. V delih se je zgledoval pri neoklasisti\xc4\x8dnih skladateljih 20. stoletja, delno pa tudi pri skladateljih poznobaro\xc4\x8dnega obdobja.'